El Paranimf inicia el curs amb teatre i dansa de caràcter social, cinema d’autor actual i clàssics de Berlanga



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2021/9/1q/programacio-paranimf/&url=/com/noticies/2021/9/1q/programacio-paranimf/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2021/9/1q/programacio-paranimf/&url=/com/noticies/2021/9/1q/programacio-paranimf/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2021/9/1q/programacio-paranimf/&url=/com/noticies/2021/9/1q/programacio-paranimf/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2021/9/1q/programacio-paranimf/&url=/com/noticies/2021/9/1q/programacio-paranimf/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## El Paranimf inicia el curs amb teatre i dansa de caràcter social, cinema d’autor actual i clàssics de Berlanga

14/09/2021 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ programacio-paranimf curie](/com/noticies/2021/9/1q/programacio-paranimf/curie.jpg)](#)

El Paranimf de la Universitat Jaume I inicia un nou curs amb una variada programació d’espectacles teatrals i de dansa que, en la seua línia habitual, abordaran temes socials i compromesos que convidaran a la reflexió. Una cuidada selecció de cinema d’autor actual i clàssics de Luis García Berlanga, així com música de jazz, completaran les propostes d’aquesta temporada de tardor.

Les representacions s'iniciaran el divendres **24 de setembre** amb ***Cartes a Curie****,*de Maquinant Teatre, una obra amb component feminista que aborda el paper de les dones en la ciència a través de la figura de Marie Curie i que obrirà el cicle «Escenaris d’EnRaonaMents», una sèrie de propostes teatrals que tenen com a objectiu suscitar la reflexió del públic.

La programació continuarà l’**1 d'octubre** amb ***Grad***, de Teatro de la Resistencia, teatre documental que tractarà el tema dels conflictes armats a través de l’experiència personal dels artistes de la companyia, que van haver de deixar el seu país i buscar una nova llar a causa del desmembrament de Iugoslàvia.    

El **8 d’octubre** la companyia La Ravalera Teatre estrenarà al Paranimf ***Antimulleriana***, un espectacle que estava previst per a tancar la programació teatral del curs passat i que es va haver d’ajornar.

D’altra banda, dins del cicle «Danza a escena» de la Xarxa Espanyola de Teatres, s’oferirà el **15 d’octubre** ***No pleasure*** del coreògraf basc Iker Karrera, una peça de dansa contemporània de gran format on es fusionen diferents gèneres per a entretenir, obrir nous camins i connectar amb nous públics.

El circ també estarà present a la programació d’aquest trimestre el **22 d’octubre** amb l’espectacle ***Peus dalt***, de Spinish Circo, en el qual els cinc components utilitzen el circ, el teatre, el moviment i la veu com a llenguatges per a relacionar-se i expressar-se per a embarcar l’espectador en un viatge sobre la pròpia identitat i la col·lectivitat.

El **29 d’octubre** arribarà al Paranimf la 29a Mostra de Teatre Reclam que s'iniciarà amb l’obra ***Réquiem por un campesino español***, de Teatro Che y Moche, una adaptació de l’obra universal de l’autor aragonès Ramón J. Sender l’any del 120 aniversari del seu naixement.

El cicle «Escenaris d’EnRaonaMents» continuarà el **5 de novembre** amb la peça de dansa ***Migrare***, de Maduixa Teatre, una història commovedora sobre la lluita, la fortalesa i la resiliència de les dones migrants, i el **10 de novembre** amb ***Masovers. Entre l’espasa i la paret***, de Factoria d’Històries, un xicotet homenatge al món rural i a una gent que històricament ha estat deixada de la mà de Déu: els masovers. Aquest cicle es completarà el **18 de novembre** amb ***ETUDE #0***, de Teatro PHO,una proposta que es desenvolupa en un espai limitat i en la qual es reflexiona sobre l’èsser humà i els seus principis.

Dins del Reclam s’oferirà el **12 de novembre** l’obra ***Classe***, de Focus.cat, una comèdia sobre les dificultats a l’escola i la vida; ***Déjà vu***, de la companyia Manuel Alcántara, el **19 de novembre**, un espectacle visual per a tots els públics on es difuminen les fronteres entre la realitat i la fantasia, i ***Explore el jardín de los Cárpatos***, de la companyia José y sus Hermanas, el **26 de novembre**, una peça escènica que aborda el fenomen del turisme des de la perspectiva dels desplaçaments massius, la corrupció dels paisatges i la trajectòria de la marca Espanya des del franquisme fins a l’actualitat. Finalment, ***Johnny Chico***, de Stephen House, abordarà el **3 desembre** el tema de la LGTBIQ+fòbia de la mà de l’actor d’Onda Víctor Palmero.

La programació d’aquest trimestre del Paranimf es tancarà el **16 de desembre** amb l'habitual ***Concert de Nadal*** a càrrec de la Big Band UJI amb un repertori variat que apunta als diferents estils que el gran gènere del jazz ha desenvolupat.

**CICLES DE CINEMA**

Pel que fa al cinema, es podrà gaudir dels cicles habituals en versió original, amb la col·laboració, com sempre, de l’Institut Valencià de Cultura com a seu de la Filmoteca a Castelló. La programació s’iniciarà el **18 de setembre** amb el **cicle «En pantalla gran»**, que estarà dedicat a Luis García Berlanga en el centenari del seu naixement. El cicle inclourà la projecció en versió original i 35 mm dels títols més destacats de la seua filmografia: *¡Bienvenido, Mr. Marshall!*; *Calabuch*; *Los jueves, milagro*; *Plácido*; *El verdugo*; *La escopeta nacional* i *La vaquilla*.

Quant al **cicle «Nou cinema»**, començarà el **25 d’octubre** amb *Destello bravío*, òpera prima de la directora Ainhoa Rodríguez que ha obtingut el premi especial del jurat i millor muntatge al Festival de Màlaga 2021. Després serà el torn de *La vida de los demás*, una pel·lícula iraniana, guardonada amb l’Os d’Or a la millor pel·lícula en el Festival de Berlín 2020, que tracta sobre la pena de mort a través de quatre històries de la vida quotidiana. Dins d’aquest cicle també es projectarà *Queridos camaradas*, del prestigiós director rus Andrei Konchalovsky, guanyadora del premi especial del jurat al Festival de Venècia 2020, i*La mujer que escapó,*un film coreà guanyador del premi a la millor direcció en el Festival de Berlín 2020. El cicle «Nou cinema» es completarà amb dos pel·lícules que han revolucionat el Festival de Cannes 2021: *Titane*, un transgressor thriller de la directora Julia Ducournau que ha guanyat la Palma d’Or a la millor pel·lícula, i *Benedetta*, del director Paul Verhoeven, un polèmic film sobre la història d’una monja lesbiana. 

L’espai cultural universitari comptarà amb les mesures necessàries perquè el públic puga gaudir dels espectacles de la forma més segura possible davant les circumstàncies de la pandèmia de la COVID-19.

En la web <http://www.uji.es/cultura/paranimf> es pot consultar la programació completa amb tot detall per a ampliar-ne informació.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00